Številka: 11003-6/2021/1

Ljubljana, 5. 3. 2021

Na podlagi določb 25. člena Odloka o ustanovitvi Javnega gospodarskega zavoda Protokolarne storitve Republike Slovenije (Uradni list RS, št. 47/20) Generalni sekretar Vlade Republike Slovenije objavlja javni razpis prostega delovnega mesta

**Direktorja (m/ž) Javnega gospodarskega zavoda Protokolarne storitve Republike Slovenije (JGZ Brdo)**

Pogoji, ki jih mora izpolnjevati kandidat,

* ima najmanj izobrazbo, pridobljeno po študijskem programu prve stopnje v skladu z zakonom o visokem šolstvu, oziroma izobrazbo, ki ustreza ravni izobrazbe, pridobljene po študijskih programih prve stopnje in najmanj osem let delovnih izkušenj na vodilnih delovnih mestih **ALI**

izobrazbo, pridobljeno po študijskem programu druge stopnje v skladu z zakonom o visokem šolstvu, oziroma izobrazbo, ki ustreza ravni izobrazbe, pridobljene po študijskih programih druge stopnje in najmanj pet let delovnih izkušenj na vodilnih delovnih mestih;

* aktivno znanje oziroma višjo raven znanja angleškega ali nemškega jezika.

Prijava kandidata mora vsebovati:

1. dokazilo o izpolnjevanju pogoja ustrezne izobrazbe,
2. dokazilo o izpolnjevanju delovnih izkušenj na vodilnih delovnih mestih,
3. dokazilo o izpolnjevanju aktivnega znanja oziroma višje ravni znanja angleškega ali nemškega jezika,
4. kratek življenjepis (Europass življenjepis),
5. vizijo razvoja ter dela zavoda (največ 5 strani A4 formata).

Direktor zavoda ima pristojnosti in naloge v skladu s 27. členom Odloka o ustanovitvi Javnega gospodarskega zavoda Protokolarne storitve Republike Slovenije (Uradni list RS, št. 47/20).

Izbrani kandidat bo imenovan za mandatno dobo štirih let in je lahko ponovno imenovan. Direktorja imenuje ustanovitelj na predlog generalnega sekretarja vlade.

Za čas trajanja mandata oziroma do razrešitve je direktor v delovnem razmerju v zavodu.

Kandidati naj pošljejo prijavo z dokazili o izpolnjevanju pogojev najkasneje v 8 dneh po objavi razpisa na naslov: Generalni sekretariat Vlade Republike Slovenije, Gregorčičeva ulica 20, 1000 Ljubljana z oznako ***»Prijava na razpis za direktorja Javnega gospodarskega zavoda Protokolarne storitve Republike Slovenije (JGZ Brdo)«.*** Za pisno obliko prijave se šteje tudi elektronska oblika, poslana na elektronski naslov: gp.gs@gov.si, pri čemer veljavnost prijave ni pogojena z elektronskim podpisom.

Nepopolne vloge ne bodo obravnavane v nadaljevanju postopka.

Kandidati bodo o izbiri pisno obveščeni v osmih dneh po zaključenem postopku izbire.

Za dodatne informacije o izvedbi postopka zaposlitve se lahko obrnete na Ireno Jereb Založnik, telefon: (01) 478 1132, za informacije o delovnem področju pa na Živo Lončarič Hočevar, telefon: (01) 478 1116.

V besedilu javnega razpisa uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Mag. Janja Garvas Hočevar

 vršilka dolžnosti generalnega sekretarja